***ΤΟ ΥΠΟΚΕΙΜΕΝΟ ΤΟΥ ΑΠΑΡΕΜΦΑΤΟΥ***

* Όταν το υποκείμενο του απαρεμφάτου είναι ίδιο με το υποκείμενο του ρήματος, τότε βρίσκεται σε πτώση ονομαστική και λέμε ότι έχουμε **ταυτοπροσωπία**.

ΥΡ, Υαπ. Ρ ΑΡ, ειδ.απ.

π.χ. *Οἱ Ἀθηναῖοι λέγουσιν εἶναι ἀρχαῖοι.*

ΥΡ, Υαπ. Ρ ΑΡ, τελ.απ.

*Σωκράτης θέλει λέγειν τὴν ἀλήθειαν.*

* Όταν το υποκείμενο του απαρεμφάτου είναι διαφορετικό από το υποκείμενο του ρήματος, τότε βρίσκεται σε πτώση αιτιατική και λέμε ότι έχουμε **ετεροπροσωπία**.

ΥΡ Ρ Υαπ. ΑΡ, ειδ.απ.

π.χ. *Οἱ Ἀθηναῖοι λέγουσιν τὴν πόλιν εἶναι ἀρχαίαν.*

ΥΡ Ρ Υαπ. ΑΡ, τελ.απ.

*Σωκράτης θέλει τοὺς μαθητὰς μανθάνειν τὴν ἀλήθειαν.*

**\*Προσοχή!** Στα απρόσωπα ρήματα και στις απρόσωπες εκφράσεις που έχουν υποκείμενο απαρέμφατο, το υποκείμενο αυτού του απαρεμφάτου βρίσκεται **πάντα** σε πτώση αιτιατική (→ ετεροπροσωπία).

Ρ (απρ) Υαπ. ΥΡ, τελ.απ.

π.χ. *Ἄξιόν ἐστὶ* (= αξίζει) *τοὺς πολίτας μάχεσθαι ὑπὲρ πατρίδος.*